સાતમુંને અંતિમ લક્ષણ. ગુરુપૂર્ણિમાનું આ છેલ્લું લક્ષણ-બાહ્ય આડંબર, બાહ્ય પ્રપંચ, બાહ્ય દેખાવમાંથી જેનાં જીવનમાં સાદગી અને સરળતા નજર આવે એ સદ્‌ગુરુ. કબીર સાહેબને તમે જુઓ. કેમ બેઠાં છે? તુલસી જુઓ, મીરાં ક્યાંય બાહ્યાંડબર, બહારનો દેખાવ નથી, પ્રપંચ નથી. નાનક, જ્ઞાનદેવ જુઓ, નરસિંહ મહેતા જુઓ. બધાં જ, આવાં સાત લક્ષણો મને ને તમને જ્યાં દેખાય, સમજવાનું, આ બધાં મહાપુરુષો હાલતી ચાલતી ગુરુપૂર્ણિમા છે.